
# Әзербайҗан Гадәттән тыш хәлләр министрлыгы делегациясе Казан вертолет заводында булды

*28.01.2012*Бүген гадәттән тыш хәлләр министры Кәмаледдин Гейдаров җитәкчелегендәге Әзербайҗан Гадәттән тыш хәлләр министрлыгы делегациясе Казан вертолет заводында булды. Делегацияне Татарстан Премьер-министры Илдар Халиков озатып йөрде.


Кунакларга Казан вертолет заводы продукциясе – Ми-8, Ми-17, “Ансат” вертолетларының төрле модельләре, шулай ук боралакларны коткару хезмәтләре өчен җиһазландыру вариантлары тәкъдим ителде. Делегация әгъзалары заводның җыю цехында эшләнә торган машиналарны карады, биредә үк алар игътибарына Әзербайҗан Хәрби-һава көчләре өчен төзелгән әзер боралакларның берсе – Ми-17 вертолеты тәкъдим ителде.

*ТР Президенты матбугат хезмәте*
Әзербайҗан Гадәттән тыш хәлләр министрлыгы делегациясе Казан вертолет заводында булды